На основу члана 4. став 1. Одлуке о постављању објеката привременог карактера на објектима у својини општине и објеката на којима право коришћења имају јавна предузећа установе и месне заједнице ( „Службени лист општине Параћин”9/2017) а у вези саУредбом о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Службени гласник РС“ бр.16/2018), и Одлуке о покретању поступака о давању на коришћење објеката привременог карактера- стубова јавне расвете и подземних канала који су у својини општине Параћин спровођењем поступка јавног надметања-прикупљањем писаних понуда бр. 464-23/2020-II од 27.05.2020.године

Комисија за давање на коришћење објеката привременог карактера- стубова јавне расвете и подземних канала који су у својини општине Параћин спровођењем поступка јавног надметања-прикупљањем писаних понуда расписује

**ЈАВНИ ОГЛАС**

за давање на коришћење објеката привременог карактера-стубова јавне расвете и подземних канала који су у својини општине Параћин за постављање оптичких каблова

I ПРЕДМЕТ ДАВАЊА НА КОРИШЋЕЊЕ

 Предмет јавног огласа је давање на коришћење објеката привременог карактера-стубова јавне расвете и подземних канала који су у својини општине Параћин за постављање оптичких каблова и то:

Томе Живановића 36 стубoва, Стефана Лазаревића 11 стубова, Немањиној 25 стубова, Мајора Марка 4 стуба,Видовданској 9 стубова, Мајора Гавриловића 9 стубова,Војводе Мишића (од раскрснице са Немањином до раскрснице са Крфском 6 стубова, Ђурађа Бранковића 4 стуба, Царице Милице 27 стубова и око хотела Петрус 5 стубова као и у подземним каналима и цевима у улици Краља Петра I по почетној цени од 1.500,00 динара по једном стубу за годину дана и почетној цени од 100,00 динара по дужном метру у подземним каналима за годину дана.

II УСЛОВИ ДАВАЊА НА КОРИШЋЕЊЕ

Привремени објекти- стубови јавне расвете и подземни канали, који су предмет јавног огласа, дају се на коришћење у сврху постављања оптичких каблова на територији општине Параћин.

Предметни објекти дају се на коришћење на период од 10година и то у виђеном стању, с тим да уколико подносилац пријаве не закључи уговор о постављању објекта привременог карактера на објектима у својини општине Параћин губи право на повраћај депозита.

Предметни објекти даће се на коришћење, по спроведеном поступку прикупљања писаних понуда, најповољнијем понуђачу који ће бити изабран на основу понуђене цене, уколико испуњава и друге услове огласа.

Накнада за коришћење предметних објеката плаћа се се на годишњем нивоу и то до 05.02. за текућу годину.

Уколико корисник коме је одобрено постављање привремених објеката не испуњава услове по решењу и после упозорења, Скупштина општине доноси одлуку о стављању ван снаге решења, с тим што је обавезан да уклони објекат о свом трошку у року од 30дана и доведе објекат у првобитно стање, као и уколико се укаже потреба за реконструкцијом, адаптацијом и извођењем других радова може се ставити решење ван снаге.

Корисник коме је одобрено постављање у обавези је да поштује одредбе Одлуке о постављању објеката привременог карактера на објектима у својини општине и објеката на којима право коришћења имају јавна предузећа, установе и месне заједнице.

III УСЛОВИ ПРИЈАВЉИВАЊА

1.Право учешћа имају сва физичка и правна лица која уплате депозит у висини од 20% од почетног износа на рачун депозита Општине Параћин бр. 840-742155843-80,модел 97, позив на број 61 077 и која испуњавају услове из огласа.

Рок за подношење понуда је 8 дана од дана објављивања огласа.

 2. Уредна и потпуна писана понуда треба да садржи:

 а) фотокопију личне карте за физичка лица, фотокопију решења о регистрацији или извода из регистра привредних субјеката ако је подносилац пријаве правно лице или предузетник

 б) висину накнаде за коришћење привремених објеката у укупном износу изражену у динарима

 в) доказ о уплати депозита и број рачуна за враћање истог

 г) за лица која заступа овлашћени пуномоћник, доставља се оверено пуномоћје

 3. Понуде се, достављају на адресу: Општина Параћин - Комисија за давање на коришћење објеката привременог карактера- стубова јавне расвете и подземних канала који су у својини општине Параћин, улица Томе Живановића број 10, Параћин (у даљем тексту: "Комисија"). Заинтересовани понуђачи своје понуде достављају у затвореним ковертама са назнаком „НЕ ОТВАРАТИ - ПОНУДА ЗА ПОСТАВЉАЊЕ ОБЈЕКАТА ПРИВРЕМЕНОГ КАРАКТЕРА»

У случају постојања неблаговремених, неуредних и непотпуних пријава Комисија их неће разматрати што се записнички констатује.

 Понуда у којој је цена дата описно неће се разматрати.

IV ИЗБОР НАЈПОВОЉНИЈЕГ ПОНУЂАЧА

Критеријум за избор најповољнијег понуђача је висина понуђене цене уз испуњеност других услова одређених огласом.

Уколико на оглас пристигне једна понуда, иста ће се узети у разматрање.

Уколико подносилац пријаве или писмене понуде не прихвати почетну цену или буде изабран за најповољнијег понуђача, а не закључи уговор о о постављању објеката привременог карактера оптичких каблова на стубовима јавне расвете и подземним каналима, губи право на враћање депозита.

Уколико у поступку два или више понуђача понуде исти износ, комисија ће позвати понуђаче који су понудили исти износ накнаде, да у року од три дана од дана пријема позива доставе нову писмену затворену понуду, са увећаним износом накнаде у односу на претходно дату понуду, а које ће комисија отворити и утврдити најповољнијег понуђача.Уколико понуђачи у року од три дана не доставе нову понуду, односно ако су понуђачи доставили нову понуду са истоветном накнадом, комисија ће путем жреба извршити избор најповољнијег понуђача.

Уколико понуђач чија је понуда проглашена најповољнијом, у року од 8 дана од дана пријема позива за закључење уговора, не потпише уговор, сматраће се да је одустао од понуде, а у ком случају ће се закључити уговор са следећим рангираним понуђачем.

Комисија је обавезна да по окончању поступка јавног надметања сачини извештај о спроведеном поступку јавног надметања и предлог решења о постављању објеката привременог карактера на објекте који су у својини општине достави Скупштини општине, која доноси наведено решење.

Ближа обавештења и информације о овом јавном огласу могу се добити у Управи за урбанизам,финансије, скупштинске и опште послове -Одељењу за урбанизам и имовинско-правне послове, на телефон број 035/563-601, локал бр. 113, контакт особа Ненад Стојковић.

Овај оглас се објављује дана 09.06.2020.године и траје до 16.06.2020.године . Понуде се предају лично на шалтеру број 7 услужног центра Управе за урбанизам, финансије, скупштинске и опште пословеили препорученом поштом, са назнаком „НЕ ОТВАРАТИ - ПОНУДА ЗА ПОСТАВЉАЊЕ ОБЈЕКАТА ПРИВРЕМЕНОГ КАРАКТЕРА».Понуде послате поштом узеће се у обзир уколико су пристигле до 17.06.2020.године до 11 часова.

Поступак отварања писаних понуда спровеће Комисијау Општини Параћин-Управи за финансије, скупштинске и опште послове- Одељењу за урбанизам и имовинско-правне послове дана 17.06.2020.године у 12сати.

СКУПШТИНА ОПШТИНЕ ПАРАЋИН

Комисија за давање на коришћење објеката привременог карактера- стубова

јавне расвете и подземних канала који су у својини општине Параћин

бр. 464-27/2020-V-04 од 09.06.2020.године

 ПРЕДСЕДНИК КОМИСИЈЕ

 Далибор Бајкић